《题崇福寺罗汉阁》
宋代·赵汝能

阁上殊因子细看，幻成罗汉几多般。
休惊五百神通异，自是三多世界宽。
粉壁龙蛇浑欲动，石桥云水亦生寒。
香消日晚僧归去，无限奇光发夜阑。

作者简介：宗室。寓居海盐，字公举，号云谷道人。高宗绍兴二十七年进士。知海陵县，岁饥赈民，治讼平允，兴增学校，多有政绩。迁守郁林州，改守全州，为浙西沿海议幕，终朝请大夫。诗文清纯有体。卒年八十。